Cîrstoiu și Firea salută aprobarea bugetului Bucureștiului / Cîrstoiu: "Asta îmi dă încredere că voi putea accelera dezvoltarea Capitalei" / Firea: "Nu mai vrem mizerie, proiecte blocate din ambiții personale"
Candidatul PSD – PNL la Primăria București, Cătălin Cîrstoiu, s-a declarat mulțumit de faptul că vineri s-a aprobat bugetul Capitalei și transmite că asta se datorează consilierilor PSD și PNL care au colaborat în urma propunerii lui.
"Salut decizia reprezentanților PSD și PNL, din Consiliul General al Capitalei, de a aproba bugetul Capitalei. Le mulțumesc că au dat curs propunerii mele de a debloca această situație, mai ales ca am lucrat împreună cu dânsii la setul de amendamente care au fost aprobate azi. Consider că proiectele bucureștenilor nu trebuie să fie întârziate din cauza campaniei electorale. Votul de azi din Consiliul General ne arată de ce e important ca viitorul primar general să aibă susținerea principalelor forțe politice. Asta îmi dă încredere că voi putea accelera dezvoltarea Capitalei, într-un ritm mai rapid, pe care mi-l doresc de multă vreme", a transmis Cîrstoiu, managerul Spitalului Universitar de Urgență București.
La rândul său, fostul primar al Capitalei, Gabriela Firea, a profitat de moment pentru un nou atac la adresa lui Nicușor Dan.
"Consilierii generali social-democrați și liberali au arătat la ședința convocată astăzi că există o majoritate responsabilă în Consiliul General al Municipiului București, iar primarul general Nicușor Dan nu mai poate ignora solicitările bucureștenilor.
În ciuda declarațiilor nerealiste ale primarului general, am găsit sumele necesare pentru a plăti restanțele la stimulentul pentru persoanele adulte cu dizabilități, tăiat la jumătate din dorința lui Nicușor Dan. Am suplimentat sumele pentru plata subvenției la termoficare și la transportul public. De asemenea, continuăm proiectul Banca de alimente și construcția blocului social din Prelungirea Ghencea, pentru continuarea proiectului Ciurel-Autostrada A1.
După aprobarea bugetului pentru anul 2024, urmează deblocarea proiectelor primarilor din sectoarele Capitalei, proiecte care au fost ținute la sertar de primarul general", a transmis Firea.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen BankCitește și...
Bugetul Capitalei, supus a patra oară la votul consilierilor generali/ PSD şi PNL au anunţat că proiectul va fi adoptat
Nicuşor Dan, despre Cătălin Cîrstoiu: Şefa lui de campanie e doamna Gabriela Firea, a zis că-i preia ideile din program / Nu e acel candidat PNL, de dreapta, pe care alegătorii PNL să-l urmeze / Voturile PSD, împărţite între el şi Popescu Piedone
© 2024 G4Media.ro - Toate drepturile rezervate
Acest site foloseşte cookie-uri.
Website găzduit de Presslabs.